Maak ’n handdoek nat met ’n mengsel van louwarm water en asyn. Plaas die handdoek/e op die persoon se lyf en kop. Herhaal die proses wanneer die handdoek koud is.
Die enigste manier is om te voorkom dat sy koors so hoog gaan dat hy stuipe (konvulsies) kry. Aangesien jy bewus is van die probleem, is dit makliker om dit te voorkom. Sodra jy agterkom dat hy besig is om siek te word, kan jy gereeld sy koors neem. As sy koors dan opgaan, kan jy dit verlaag deur hom in ´n louwarm bad te sit of die waaier op hom te laat waai. Dit sal lyk asof hy koud kry, maar dit is net die koors, so moenie jammer voel oor die koue nie! Sodra jy hom warm toemaak omdat hy kla hy kry koud, sal sy koors net weer op gaan en sal hy weer stuipe kry. Jy kan ook vir hom ´n bietjie Panado stroop gee. Dit sal ook die koors afbring. Sterkte!
Ek is baie bekommerd oor my ma: Sy is 74jr en het Nov 2007 'n blaasoperasie, histerektomie en dikdermbreuk herstel gehad. Na die operasie het sy probleme met blaasinfeksie gehad wat na 'n paar kursusse antibiotika opgeklaar is. Sedert April 2008 kry sy kouekoors aanvalle wat gepaardgaan met onbeheerbare rukkings wat ongeveer 'n halfuur aanhou en haar hande en voete blou word. Daarna het sy erge hoofpyn en lyfseer asook warm gloede en sweet. Die dokter het 'n mantelvliesbreuk by haar gediagnoseer nadat sy gekla het van erge sooibrand en vir haar Omez voorgeskryf wat baie verligting gebring het. Sy het dit vir 'n tyd gelos omdat sy geglo het dat dit dalk die oorsaak van die aanvalle kan wees. Die aanvalle was vir 'n paar weke weg maar het nou weer begin. Sy het 'n hormoon setpil wat sy gebruik om die blaaswand te versterk. Sy glo as sy nie ten tye so 'n aanval by die dokter is nie, hy nie sal kan uitvind wat sy makeer nie omdat sy vir die volgende paar dae niks makeer nie. Kan dit dalk 'n hormoon wanbalans of skildklier wees? Het iemand raad asb?
Koukoors met sulke aanvalle moet deur 'n dokter ondersoek word. Indien jy voel dat jy nerens kom met haar bestaande dokter nie moet julle 'n tweede opinie kry. Dit is egter belangrik dat sy gereeld deur 'n dokter gesien word.
My seuntjie is 4jaar oud, toe kom agter hy het knoppe op sy kop en ek weet nie waar vandaan dit kom nie, kan dit iets wees wat hom gebyt het?